Algorytm ôd Dijkstry - algorytm zbajstlowany bez niderlandzkego informatikera Edsgera Dijkstre do znojdowanio nojkrōtszyj drogi we grafie ze jednego knota do reszty knotōw. Algorytm niy działo kej ftoroś kanta mo ujymny wert dugości. We praktyce do sie uōnygo sztosować ntp. do sznupanio nojkrōtszyj drogi do danych punktōw ôd karty. Wuōnczas zdefiniować trza krziżowania drogōw kej knoty, a same drogi i jich dugości kej kanty co utworzi graf. Fōngowanie. Nojsamprzōd dany momy graf a wybrany jedyn jigo knot, ze kerygo bydymy sztartować. Naszkryflej lista wszyjskich knotōw i naszkryflej przi kożdym knocie, aże droga do niygo je niyskończynie dugo. Ino przi szartowym knocie wpisz dugość rōwno 0. Pōdź do sztartowego knota. Zobocz kaj prowadzōm bezpostrzednio kanty ze knota przi kerym żeś je. Skreślij kanty kere prowadzōm do skreślōnych knotōw. Lo kożdyj kanty przi twojim knocie, kero niy je skreślōno zrōb to samo: Dodej dugość dojścio do knota przi kerym żeś je ze dugośćōm tyj kanty. Zobejrz czy na liście knot do kerego ta kanta idzie je ôznaczōny majsōm nōmerōm. Eli ja to niy rōb nic, eli niy to sprowiej aktuelno dugość drogi na ta, ftoro sam wyszła. Zobocz na liście, kery niyskleślōny knot mo nojkrōtszo droga dojścio. Pōdź sam i skreślij knot ze kerygo żeś wyloz. Wykonej punkt 3 algorytmu. Algorytm sie kōńczy kej ôstanie ino jedyn niyskrelōny knot. Naszkryflano lista dowo nojkrōtsze drogi dojścio ze knota sztartowygo do reszty knotōw we grafie. Kod algorytmu. Podany sam bajszpil we C   realizuje Algorytm Dijkstry lo grafu kaj kanty to drogi, kere do sie przelyź we ôbu kerunkach.